BG    BG  
 ЕВРОПЕЙСКА  КОМИСИЯ  
Брюксел , 21.12.2011 
SEC(2011) 1623 окончателен  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
придружаваща  
предложение  за  
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И НА СЪВЕТА  
относно  Европейската  статистическа  програма  за периода  2013-2017 г. 
{COM(2011) 928 окончател eн} 
{SEC(2011) 1625 окончател eн}  
BG 2   BG ВЪВЕДЕНИЕ   
През  последните  години  дебатът  по въпросите  на икономическата  и социалната  
политика  в Европейския  съюз  е насочен  към многобройните  аспекти  на оказваното  чрез 
политиките  противодействие  на финансовата  и икономическа  криза , на кризата  на 
доверие , разразила  се след  представянето  от страна  на Гърция  на неточни  данни  за 
бюджета  във връзка  с процедура  за прекомерен  дефицит  през есента  на 2009 г., както  и 
на изключително  интензивното  обсъждане  за начините  на засилване  на 
икономическото  управление  на Съюза  въз основа  на предложенията  на Комисията , 
приети  през  септември  2010 г. Една  от съществените  характеристики  на тези 
предложения  е по-широкото  и интензивно  използване  на европейската  статистика  и 
европейските  показатели  в качеството  им на ключова  и надеждна  основа  за действията  
по наблюдение , вземане  на решения  и оценяване  на икономическите  и социалните  
политики  и на реформите  на национално  ниво  и на равнището  на ЕС.  
Едновременно  с това бързо  изменящите  се и неотложни  потребности  от надеждна  и 
достатъчна  европейска  статистика  трябва  да бъдат  противопоставени  на факта , че 
изготвянето  на висококачествена  европейска  статистика , отговаряща  на свързаните  с 
нея очаквания , не е рутинна  дейност . На практика  Европейската  статистическа  система  
(наричана  по-нататък  „ЕСС “) се състои  от 27+1 партньори , обхваща  300 отделни  
процеса  и общо  50 000 статистици . Много  са действащите  лица , които  полагат  всички  
усилия  да отговорят  на многобройните  конкуриращи  се приоритети  и искания , 
отправяни  в рамките  на политиките , за официална  и надеждна  информация  и за 
фактически  данни , и да адаптират  дейността  си към строгите  изисквания  за 
съблюдаване  на принципите  на субсидиарност  и ефективност  на разходите  в условия  на 
изключително  сериозни  ограничения  по места  във връзка  с човешките  и финансовите  
ресурси .  
Дебатът  относно  икономическото  управление  и постепенното  разработване  на нови  
общностни  политики  — като вътрешни  работи  и правосъдие , изменение  на климата , 
научноизследователска  дейност  и иновации  — и произтичащите  от това инициативи  и 
реформи  ясно  сочат , че за Комисията  е от стратегическо  значение  Европейската  
статистическа  система  да се развива  като съвместен  ангажимент  за разработване , 
изготвяне  и поддържане  на европейска  статистика , отговаряща  на най-високите  
стандарти  за качество . 
Настоящото  предложение  за Европейска  статистическа  програма  (наричана  по-нататък  
„ЕСП “) за периода  2013—2017 г. представлява  важна  крачка  към осъществяването  на 
такива  амбициозни  и всеобхватни  стратегически  инициативи  като инициативата  
„Отвъд  БВП “1, преразглеждането  на Европейската  система  от национални  сметки  
(ESA 2010 г.) или действията , предприети  вследствие  на доклада  на комисията  
Щиглиц —Сен—Фитуси  относно  измерването  на икономическите  постижения  и 
социалния  напредък2. С предложението  също  така се цели  статистическите  приоритети  
и инициативи , определени  от Комисията  от края  на 2009 г. насам , да се приведат  в 
съответствие  с действителния  развой  на събитията .  
                                                 
1 COM(2009) 433 окончателен  
2 Report on the Measurement of Economic Performa nce and Social Progress, J.E. Stiglitz, A.Sen, 
J. -P. Fitoussi, 2009  (наричан  по-долу  „Докладът  Щиглиц —Сен—Фитуси “) 
BG 3   BG ЕСП  за 2013—2017 г. обхваща  всички  оперативни  дейности  и бюджета  на Евростат  (с 
изключение  единствено  на бюджетната  2013 година , която  е последна  година  за 
провежданата  понастоящем  Програма  за модернизиране  на европейската  статистика  
относно  предприятията  и търговията  — MEETS). За да се даде  възможност  за 
максимално  адаптиране  на програмата  към непрекъснато  променящите  се изисквания  
във връзка  с европейската  статистика , подробната  информация  относно  набора  от 
конкретни  цели , междинни  етапи  и показатели  ще се предоставя  под формата  на 
годишни  статистически  работни  програми  и годишни  планове  за управление . 
1. ФОРМУЛИРАНЕ  НА  ПРОБЛЕМА  
1.1. Описание  на проблема  
Европейската  статистическа  система  е изправена  понастоящем  пред  редица  
предизвикателства :  
(1) На първо  място , през последните  години  потребността  от европейска  
статистика  непрекъснато  се увеличава  и е малко  вероятно  в бъдеще  тази 
тенденция  да се промени .  
(2) На второ  място , естеството  на статистиката  се променя  — налице  е нарастваща  
потребност  от комплексна  многоаспектна  статистика  с дори  още по-високо  
качество  и изготвяна  с по-кратки  закъснения  в сравнение  с преди .  
(3) На трето  място , поради  появата  на информационния  пазар  на нови  действащи  
лица , предлагащи  нови  видове  статистика , в това число  лица , предоставящи  
информация  в почти  реално  време , в бъдеще  приоритет  на ЕСС  ще е 
актуалността  на данните , по-специално  когато  става  въпрос  за краткосрочна  
икономическа  информация .  
(4) На четвърто  място , предизвикателствата  са дори  още по-големи  поради  
бюджетните  ограничения  на национално  и европейско  равнище , които  станаха  
още по-обосновани  в условията  на икономическа  криза , както  и поради  
необходимостта  от допълнително  намаляване  на тежестта  за предприятията  и 
гражданите .  
Всички  тези предизвикателства  са разгледани  в Съобщението  относно  метода  за 
изготвяне  на статистическата  информация  на ЕС, както  и в съвместната  стратегия  на 
Европейската  статистическа  система  за неговото  прилагане , за да се преразгледат  
методите  на работа  на ЕСС  с оглед  повишаване  на нейната  ефикасност  и гъвкавост . В 
стремежа  към повишаване  на производителността  на метода  на изготвяне  на 
статистическата  информация  на ЕС, прилагането  на новия  метод  на изготвяне  на 
статистиката  ще доведе  до съществено  повишаване  на ефикасността  и до подобрен  
капацитет  на ЕСС  за удовлетворяване  на новите  потребности  от статистическа  
информация , но сравнението  между  необходимостта  от намаляване  на свързаната  с 
отговорите  тежест  в по-краткосрочен  план  с дългосрочното  прилагане  на визията  
поставя  по-остро  от всякога  нуждата  от по-точно  определяне  на приоритетите  и от 
намаляване  на тежестта . 
BG 4   BG 1.2. Обосновка  на действието  на ЕС: субсидиарност  и добавена  стойност  от 
намесата  на ЕС 
Изготвянето  на статистически  данни  за Съюза  и правото  на Комисията  да предлага  
действия  се основават  на член  338 от Договора  за функционирането  на Европейския  
съюз . Поделената  компетентност  между  равнището  на Съюза  и националните  равнища  
е обоснована  поради  преходния  характер  на многобройни  аспекти  на статистиката  като 
цяло  и на европейската  статистика  в частност . Докато  държавите -членки  ще осигуряват  
действителното  събиране  на статистическа  информация  на национално  равнище , то 
гарантирането  на изискуемата  съгласуваност  и съпоставимост  на статистиката , която  е 
от значение  за дейността  на Съюза , може  да бъде  постигнато  единствено  чрез 
координиран  подход  към разработването , изготвянето  и разпространението  на 
европейската  статистика  като цяло . Освен  това в интерес  на лицата , изготвящи  
политиките  както  на национално , така и на европейско  равнище , е статистическите  
дейности  да бъдат  предварително  планирани  по ефективен  и ефикасен  начин , inter alia  
посредством  многогодишна  програма , както  това е предвидено  в Регламент  (ЕО) 
№ 223/2009 относно  европейската  статистика . Мащабът  на включените  в програмата  
действия  е основание  за участието  от страна  на ЕС, тъй като целта  на предложеното  
действие , а именно  разработването , изготвянето  и разпространението  на европейска  
статистика  в рамките  на ЕСП  за 2013—2017 г., не може  да бъде  достатъчно  добре  
постигната  от държавите -членки  и поради  това може  да бъде  реализирана  по-добре  на 
равнището  на ЕС въз основа  на правен  акт на Европейския  съюз . Единствено  
Комисията  може  да координира  необходимото  хармонизиране  на статистическата  
информация  на европейско  равнище  във всички  статистически  области , обхванати  от 
този акт, докато  самото  събиране  на данни  може  да бъде  осъществявано  от държавите -
членки , както  това е посочено  по-горе. Поради  това Европейският  съюз  може  да приеме  
мерки  в съответствие  с принципа  на субсидиарност , посочен  в член  5 от Договора  за 
Европейския  съюз  (ДЕС ). 
Добавената  стойност  от действие  на ЕС се състои  във възможността  за съсредоточаване  
на статистическите  дейности  върху  политиките  на ЕС и върху  въпроси  от значение  за 
Европейската  статистическа  система  като цяло . Също  така то допринася  за ефективно  
използване  на ресурсите  и подпомага  националните  органи  в предприемането  на 
действия , от които  се нуждаят , но за които  не винаги  разполагат  с капацитет , напр . във 
връзка  с определянето  на приоритетите , хармонизацията  и методологичните  
разработки . Освен  това предложеното  действие  би имало  специална  добавена  стойност  
— да окаже  съществен  принос  към някои  дейности  на ЕС с приоритетно  значение , по-
специално  към стратегията  „Европа  2020“ и към засиленото  икономическо  управление . 
2. ЦЕЛИ  
Доколкото  става  въпрос  за целите  на многогодишна  програма , очевидно  може  да се 
избира  измежду  голям  брой  различни  възможности . След  провеждането  обаче  на 
изключително  интензивни  консултации  с всички  заинтересовани  страни  в рамките  на 
Европейската  статистическа  система , с посочения  по-долу  набор  от общи , конкретни  и 
оперативни  цели  изглежда  се предлага  подходящ  отговор  на най-голям  брой  
набелязани  потребности  на ползвателите , като едновременно  с това се вземат  предвид  
всички  съответни  разпоредби  на действащото  законодателство  относно  европейската  
статистика . 
BG 5   BG Общите  цели  на многогодишната  статистическа  програма  са, както  следва : 
(1) да се предоставя  качествена  статистическа  информация  в подкрепа  на 
разработването , наблюдението  и оценяването  на политиките  на Европейския  
съюз  въз основа  на приоритетите ; 
(2) да се прилагат  нови  методи  за изготвяне  на европейската  статистика , насочени  
към постигане  на по-висока  ефикасност  и повишаване  на качеството ; 
(3) да се засили  партньорството  в рамките  на ЕСС  и извън  нея с цел допълнително  
укрепване  на нейния  работен  капацитет  и засилване  на водещата  ѝ роля  в 
официалната  статистика  в световен  мащаб . 
Конкретните  цели , допълващи  горепосочените  основни  цели , обхващат  следните  
области : 
(1) стратегията  „Европа  2020“ за интелигентен , устойчив  и приобщаващ  растеж ; 
(2) интегрираното  икономическо  управление  и цикъла  на надзор , интегриращ  
Пакта  за стабилност  и растеж  и икономическата  политика ; 
(3) глобализацията  на икономиката  и световната  верига  на стойността ; 
(4) постиженията  в икономиката  и социалната  сфера ; 
(5) сметките  за околната  среда  и статистическите  данни  във връзка  с изменението  
на климата ; 
(6) бизнес  статистиката , краткосрочните  показатели , международните  сделки , 
глобализацията , наблюдението  на единния  пазар , иновациите , туризма ; 
(7) Европа  на гражданите  (напр . социалното  сближаване , борбата  с бедността , 
предизвикателствата  в демографски  план , пазара  на труда , образованието  и 
обучението , качеството  на живот , безопасността , здравеопазването  и 
уврежданията , свободното  движение  и единния  пазар , и пр.); 
(8) геопространствената  статистическа  информация  и статистическата  
информация  за околната  среда , заедно  със секторната  статистика  (транспорт , 
селско  стопанство , рибно  стопанство  и горско  стопанство ). 
Оперативните  цели , допълващи  горепосочените  основни  и конкретни  цели , обхващат  
следните  области : 
(1) система  за управление  на качеството  на ЕСС ; 
(2) определяне  на приоритетите  и опростяване ; 
(3) многоцелева  статистика  и по-висока  ефикасност  при изготвяне  на 
статистиката ; 
(4) разпространение  и комуникация ; 
BG 6   BG (5) обучение , иновации  и научноизследователска  дейност  в областта  на 
статистиката ; 
(6) партньорство  в рамките  на ЕСС ; сътрудничество  с Европейската  система  на 
централните  банки  и с международните  организации , участващи  в изготвянето  
на статистическа  информация ; дейности  по статистическо  консултиране  и 
статистическо  подпомагане  в държави  извън  ЕС.  
3. ВАРИАНТИ  НА  ПОЛИТИКА  
Обобщените  по-горе цели  биха  могли  да бъдат  постигнати  в различна  степен  по много  
на брой  и различни  начини , които  могат  да се сведат  и групират  до три основни  
варианта : 
3.1. Вариант  1: „липса  на действие “, т.е. липса  на Европейска  статистическа  
програма  
Без правна  рамка , каквато  се явява  Европейската  статистическа  програма , европейската  
статистика  ще се събира  и/или изготвя  от различните  служби  на Комисията  по 
независим  начин , с техни  собствени  ресурси  и с помощта  на институционалните  
доставчици  от ЕСС  и/или на частни  доставчици .  
3.2. Вариант  2: изготвяне  на ЕСП  за 2013—2017 г. като  повторение  на СПО  за 
2008—2012 г. 
Този  вариант  представлява  запазване  на статуквото  що се отнася  до статистиката , 
попадаща  в обхвата  на действащата  понастоящем  Статистическа  програма  на 
Общността . Той би могъл  да се разглежда  като отправен  сценарий  за сравнение  с 
останалите  варианти . 
3.3. Вариант  3: създаване  на нова  петгодишна  Европейска  статистическа  
програма  
Този  вариант  предполага  да се предложи  нова  Европейска  статистическа  програма , 
която  да обхваща  период  от пет години , т.е. периода  от 2013 г. до 2017 г., и посочените  
в глава  2 цели . 
3.4. Други  варианти  или подварианти  
Биха  могли  да се набележат  множество  междинни  варианти  между  вариант  1 и 
вариант  3 (и/или като подварианти  на вариант  3) чрез формулирането  на различни  
комбинации  от подцели  на европейската  статистика , които  да бъдат  включени  в 
многогодишната  програма . Тези  многобройни  подварианти  не са включени  в 
настоящия  документ  поради  следните  причини : 
• Със всички  основни  заинтересовани  страни  вече бе проведена  широка  
консултация  във връзка  със статистическите  области , които  следва  да бъдат  
или включени  в ЕСП  или да останат  извън  нея (вж. точка  1.5). 
• Един  от основните  недостатъци  на действащата  понастоящем  многогодишна  
програма  е стремежът  ѝ да формулира  твърде  подробно  действията , които  да 
BG 7   BG бъдат  предприети . С вариант  3 се цели  формулиране  на многогодишна  
програма , която  да бъде  достатъчно  гъвкава , така че да позволява  бърз  отговор  
на променящите  се потребности  в рамките  на политиките . В действителност  
ЕСП  е рамкова  програма , която  ще се изпълнява  чрез годишни  работни  
програми , изготвяни  съгласно  процедура , при която  е предвиден  диалог  с 
изготвящите  статистиката  лица  и с нейните  ползватели , както  и с лицата , 
изготвящи  политиките , за да може  областите  от приоритетно  значение  да се 
определят  всяка  година . 
4. АНАЛИЗ  НА  ВЪЗДЕЙСТВИЕТО  
ЕСП  за 2013—2017 г. не е сред  инициативите  на Комисията , откроени  като инициативи  
със значително  икономическо  и социално  въздействие  и въздействие  върху  околната  
среда , поради  което  не е включена  в работната  програма  на Комисията . 
Решенията , свързани  с изготвянето  на европейската  статистика , произтичат  от 
разработването  на политиките . Целта  е да се окаже  подкрепа  за изготвянето  на 
политиките , като на европейските  институции  и правителствата  на държавите -членки  
се предоставя  съответната  статистическа  информация , необходима  за разработването , 
прилагането , наблюдението  и оценяването  на политиките  на ЕС.  
„Въздействието  на статистиката “ е свързано  с факта , че тя представлява  
инфраструктура  с многобройни  приложения  в модерните  информационни  общества . 
Социалното  и икономическото  въздействие  и въздействието  върху  околната  среда  на 
статистиката  или на законодателно  предложение  в областта  на статистиката  не могат  да 
бъдат  измерени , тъй като ролята  на европейската  статистика  е да бъде  основна  
предпоставка  за вземане  на решения  въз основа  на обективни  данни . Голямото  
значение  на висококачествените  статистически  данни  стана  повече  от ясно  през 
последните  години : всеки  път, когато  липсата  на солидни  данни  водеше  до 
скъпоструващи  погрешни  решения , до неправилно  насочване  на финансови  средства  
или дори  до сериозни  сътресения  на политическата  система . Гръцката  криза  е пример  
за потенциалното  въздействие  на недобрата  статистика . Разработването  и оценката  на 
европейските  политики  в много  голяма  степен  зависят  от добре  изготвената  статистика . 
Статистическата  информация  позволява  на политическите  ръководители  да направят  
(предварително ) оценка  на очакваното  въздействие  и да измерят  (впоследствие ) 
действителното  въздействие  на политиките  на ЕС. Статистиката  е необходима , за да се 
подпомогне  постигането  на заложените  резултати  и да се измери  напредъкът  към 
тяхното  постигане . Статистиката  трябва  да продължи  да бъде  адекватна  за 
предвидената  употреба , служейки  като основа  за вземането  на решения  в тези особено  
важни  политики , които  са от най-голямо  значение  за европейските  граждани , и в 
случаите , когато  грешните  решения  биха  имали  особено  висока  цена  за Европа .  
За повечето  законодателни  предложения  в областта  на статистиката  официалните  
изисквания  за оценка  на въздействието  не са приложими  по отношение  на анализа  на 
въздействието , тъй като статистическото  програмиране  оказва  въздействие  върху  
политиките  на Комисията . Изготвянето  на европейската  статистика  обаче  оказва  
въздействие  по отношение  на административната  тежест  за националните  институции  и 
на свързаната  с отговорите  тежест  за предприятията  и гражданите .  
BG 8   BG Съгласно  действащия  понастоящем  подход  намаляването  на тежестта  за бизнеса  бе 
следващ  етап след  организирането  на системата  за събиране  на данни , което  означава , 
че мерките  за намаляване  на тежестта  бяха  въведени  поотделно  за редица  европейски  
правни  актове , регулиращи  събирането  на статистическата  информация  за 
икономическата  дейност  на стопанските  субекти  в държавите -членки . С оглед  на 
положените  до момента  усилия  може  да се каже , че потенциалът  на този подход  за 
предприемане  на действия  по отделни  области  е ограничен , що се отнася  до 
намаляването  на разходите  и тежестта  в бъдеще . Допълнително  намаляване  на тежестта  
за бизнеса , най-вече за МПС , може  да се постигне  занапред  само  чрез нов, интегриран  
подход , произтичащ  от прилагането  в практиката  на Съобщението  СОМ (2009)404. Този  
подход  е възможен  единствено  при прилагане  на вариант  3. 
Многобройни  инициативи , включени  в програмата , могат  да ускорят  намаляването  на 
административните  разходи  и на тежестта  за органите  на публичната  власт  и бизнеса . 
Тази  цел може  да се постигне  най-добре  чрез дългосрочни  проекти , произтичащи  
предимно  от прилагане  в практиката  на Съобщението  за метода  за изготвяне  на 
статистическата  информация  на ЕС. Като  се имат  предвид  заложените  в това 
съобщение  цели  за повишаване  на ефикасността  на метода  за изготвяне  на 
статистическата  информация  на ЕС, може  да се каже , че когато  съобщението  бъде  
приложено , това ще доведе  до по-ефикасно  използване  на ресурсите  и ще олекоти  
процеса  на удовлетворяване  на новите  потребности  от статистическа  информация . След  
2013 г. в Европейската  статистическа  програма  ще бъдат  включени  и други  проекти , 
попадащи  понастоящем  в обхвата  на програмата  MEETS. 
За да се гарантира  и постигането  на видими  резултати  във връзка  с намаляването  на 
тежестта  в краткосрочен  план , както  и за да се спомогне  за освобождаване  на 
ресурсите , необходими  с оглед  на новите  и стратегическите  потребности , Евростат  
изготви  стратегически  ориентиран  механизъм  за определяне  на приоритетите . Той се 
състои  от два елемента : преглед  на приоритетите  и въвеждане  на клаузи  за изтичане  на 
срока  на действие  в новите  правни  актове . Прегледът  на приоритетите  включва  
годишен  преглед  на съществуващите  статистически  изисквания . Всяка  година  при 
изготвянето  на годишната  статистическа  работна  програма  за следващата  година  
Евростат  ще прави  преглед  на съществуващите  изисквания  по отношение  на 
статистиката , ще проучва  възможността  за преустановяване  на събирането  на данни  в 
определени  сфери  с по-високо  въздействие  във връзка  с намалението  на разходите  и 
тежестта , и ще прави  първоначални  предложения  за отмяна  на даден  съществуващ  
правен  акт, с който  се изисква  събиране  на статистически  данни ; също  така ще проучва  
възможността  за преустановяване  на събирането  на статистически  данни  на доброволни  
начала  въз основа  на „джентълменско  споразумение “ и ще проучва  в кои от 
преразглежданите  сфери  е възможно  опростяване . Тези  предложения  ще бъдат  
подложени  на задълбочено  обсъждане  с изготвящите  статистика  лица  и ползвателите  
на статистиката , за да се постигне  общо  съгласие  от страна  на всички  заинтересовани  
лица  по списък , който  впоследствие  да бъде  включен  в годишната  работна  програма  на 
Евростат , приемана  от Комисията . Вторият  елемент  от механизма  за определяне  на 
приоритети  е въвеждането  в новите  правни  актове  на понятието  „клаузи  за изтичане  на 
срока  на действие “. Тази  мярка  се състои  във включването  в новите  правни  актове , 
които  ще бъдат  изготвяни  в бъдеще , на дати  на изтичане  срока  на действие /валидиране  
на провеждането  на събиране  на данни . Това  означава , че когато  датата  на изтичане  на 
срока  на действие  наближи , ще се подема  задълбочена  дискусия , за да се изясни  
необходимостта  от продължаване  на събирането  на данни  и то да не продължава , без да 
има ясна  и обоснована  потребност  от това.  
BG 9   BG 5. СРАВНЯВАНЕ  НА  ВАРИАНТИТЕ  
5.1. Вариант  1: „липса  на действие “, т.е. липса  на Европейска  статистическа  
програма  
Липсата  на петгодишна  статистическа  програма  на европейско  равнище  би довело  до 
липса  на дългосрочно  планиране , при все че то е задължителна  предпоставка  за 
разработването , изготвянето  и разпространението  на статистическа  информация . 
При този вариант  по никакъв  начин  няма  да се гарантира  постигането  на посочените  в 
раздел  3 цели . В такава  ситуация  не би имало  правна  рамка  за изготвянето  на 
европейска  статистика , нито  оперативен  бюджет . Би трябвало  ползвателите  на 
статистиката  (генералните  дирекции  на Комисията , ЕЦБ  и пр.) сами  да изготвят  или 
търсят  статистическа  информация  в условията  на липса  на координация  и 
неефикасност , което  би довело  до липса  на съвместно  договорено  гарантиране  на 
качеството  на европейската  статистика . Некоординираното  търсене  на статистика  от 
различните  ползватели  също  така би довело  до повишаване  на свързаната  с отговорите  
тежест  за физическите  лица , домакинствата , предприятията  и институционалните  
доставчици  на статистика  от ЕСС . 
5.2. Вариант  2: изготвяне  на ЕСП  за 2013—2017 г. като  повторение  на СПО  за 
2008—2012 г. 
При този вариант  постигането  на посочените  в раздел  3 цели  би било  гарантирано  само  
частично , като вариантът  би съответствал  на до известна  степен  неактуални  приоритети  
на политиките . Изготвяната  в този случай  статистика  би отговаряла  на свързаните  с 
политиките  потребности  за периода  2008—2012 г., без да отчита  новите  явления  и 
потребности , възникващи  от такива  политики  на Европейския  съюз  от приоритетно  
значение , като стратегията  „Европа  2020“ за интелигентен , устойчив  и приобщаващ  
растеж , както  и другите  политики , разгледани  в стратегическите  приоритети  на 
Комисията  за периода  2010—2014 г. Разходите , произтичащи  от липсата  на адекватност  
на статистиката , биха  били  значителни . Освен  това тази статистика  би била  изготвяна  в 
съответствие  с модела  на агрегация  по области3, т.е. без да се извлече  полза  от новия  
метод  на изготвяне  на европейската  статистика , насочен  към постигане  на по-висока  
ефикасност  и повишаване  на качеството . 
5.3. Вариант  3: създаване  на нова  петгодишна  Европейска  статистическа  
програма  
При този вариант  европейската  статистика  ще отговаря  по-добре  на потребностите  на 
ползвателите . Ще съществува  договорено  гарантиране  на качеството , а изготвянето  на 
                                                 
3 При модела  на агрегация  по области  статистиката  традиционно  се изготвя  чрез различни , 
успоредно  осъществявани  процеси  държава  по държава  (в някои  случаи  дори  и регион  по 
регион ) и по статистически  области . При такъв  модел  всяка  отделна  агрегация  съответства  на 
дадена  статистическа  област  заедно  със съответстващата  система  за изготвяне  на 
статистическата  информация . За всяка  област  целият  процес  на изготвяне , като се започне  от 
разработването  на самото  изследване , премине  се през събирането  и обработването  на данните  и 
се стигне  до разпространението , се извършва  независимо  от останалите  области , като всяка  една  
от тях има своите  доставчици  на данни  и групи  ползватели . Моделът  на агрегация  по области  се 
отразява  и в начина  на регулиране  на статистическите  области  на европейско  равнище . 
BG 10   BG статистиката  ще бъде  в по-голяма  степен  разходноефективно  вследствие  на 
използвания  нов метод .  
Определените  цели  по ЕСП  за 2013—2017 г. ще бъдат  в духа  на стратегическите  
приоритети  на Комисията  и ще дават  отговор  на предизвикателствата  на идните  
години , пред  които  е изправена  Европейската  статистическа  система . 
Всички  получени  коментари  по проекта  на ЕСП  бяха  подложени  на внимателен  анализ  
от Евростат  и бяха  взети  предвид  в новата  редакция  на ЕСП  за 2013—2017 г., изготвена  
за целите  на консултацията  между  службите . 
В ЕСП  е намерил  израз  стратегическият  подход  при определянето  на приоритетите , 
установен  от Евростат  и представен  на Комитета  на ЕСС  през 2010 г. При този подход  
определянето  на отрицателни  приоритети  е неразделна  част от подготовката  на 
годишните  статистически  работни  програми  и поради  това то ще се прилага  в 
обхванатия  от ЕСП  период . За да може  да служи  като общ и гъвкав  инструмент  за 
планиране , позволяващ  отчитането  на новите  явления , ЕСП  осигурява  общата  рамка  за 
разработването , изготвянето  и разпространението  на европейската  статистика , като 
определя  основните  области  и целите  на дейностите , предвидени  за следващите  пет 
години . Тези  цели  ще бъдат  по-подробно  определени  и планирани  в годишните  
статистически  работни  програми . По този начин  се създава  ясна  връзка  между  тези 
програми  и ЕСП . 
5.4. Предпочитаният  вариант  
Вариант  3 с изготвянето  на нова  петгодишна  ЕСП  за периода  2013—2017 г. изглежда  
най-добър  поради  факта , че това е единственият  вариант , при който  ще се гарантира  
постигането  на всички  поставени  цели , т.е. i) предоставяне  на качествена  статистика , 
отговаряща  на потребностите  на ползвателите  по отношение  на обхват , актуалност , 
съпоставимост  и надеждност ; ii) изготвяне  на статистическата  информация  по 
разходноефективен  начин ; и iii) намаляване  на свързаната  с отговорите  и 
административната  тежест  за респондентите . Следователно  този вариант  е 
единственият  от трите , с който  може  да се даде  подходящ  отговор  на всичките  четири  
предизвикателства , посочени  в раздел  2.1 
Легенда : ++ = силно  положително  въздействие ; ++ = положително  въздействие ; 0 = 
липса  на въздействие  или неутрално  въздействие ; - = отрицателно  въздействие ; -- = 
силно  отрицателно  въздействие  
Варианти  Ефективност  
във връзка  с 
целите  Ефикасност  
при 
постигане  
на целите  Съгласуваност  
с общите  цели , 
стратегиите  и 
приоритетите  
на ЕС Качество  на 
статистиката  Отражение  
върху  
бюджета  
Вариант  1 - -- -- -- - 
Вариант  2 -- - + - 0 
Вариант  3 ++ + ++ ++ + 
  
BG 11   BG 6. НАБЛЮДАВАНЕ  И ОЦЕНЯВАНЕ  
ЕСП  за 2013—2017 г. е рамкова  програма , която  ще се прилага  чрез годишни  
статистически  работни  програми  и планове  за управление . Наблюдението  на напредъка  
ще се осъществява  като част от годишния  цикъл  на стратегическо  планиране  и 
програмиране , като всяка  година  ще се изготвят  два доклада  за напредъка  по 
постигането  на целите , залегнали  в годишната  и многогодишната  програма . 
По-конкретно  през целия  период  на изпълнение  на програмата  ще бъдат  наблюдавани  и 
отчитани , както  следва : 1) броят  на добавените  данни  в базите  данни  за 
разпространение  на Евростат  (по статистическа  област ), 2) делът  на ползвателите , 
даващи  оценка  „много  добър “ или „добър “ на общото  качество  на европейската  
статистика  и 3) броят  на свалянето  на различните  публикации  от уебсайта  на Евростат . 
На специално  наблюдение  ще бъде  подложено  и прилагането  в практиката  на 
Съобщението  относно  новия  метод  за изготвяне  на статистическата  информация . 
Първи  доклад  за напредъка  бе представен  на Комитета  на ЕСС  през май 2011 г. и ще 
бъде  представен  на Съвета  в състав  „Икономически  и финансови  въпроси “ през  
ноември  2011 г. 
Що се касае  до бюджетното  и финансовото  изпълнение , програмата  ще се осъществява  
в съответствие  с Финансовия  регламент . Евростат  формулира  стратегия  за контрол  за 
периода  2013—2017 г., придружаваща  изпълнението  на програмата . Чрез  намаляването  
на сложността  (например  безвъзмездните  средства , предоставяни  за постигането  на 
целите  по програмата , може  да бъдат  под формата  на еднократни  суми ) и въвеждането  
на разходноефективни  процедури  по наблюдение , както  и на засилен  предварителен  и 
последващ  контрол  въз основа  на анализ  на риска , ще се цели  намаляване  на 
вероятността  от измами  и тяхното  предотвратяване . 
Предвидено  е, в съответствие  с Регламента  относно  европейската  статистика , изготвяне  
на междинен  доклад , който  след  консултации  с Комитета  на ЕСС  да бъде  представен  на 
Европейския  парламент  и Съвета  не по-късно  от юни 2015 г. 
В края  на обхванатия  от програмата  период  ЕСП  ще бъде  подложена  на последваща  
оценка . С Комитета  на ЕСС  ще се проведат  консултации  във връзка  с доклада  за 
оценка , който  ще бъде  изготвен  до края  на 2018 г. и впоследствие  ще бъде  представен  
на Европейския  парламент  и Съвета .